કોંગ્રેસના મુખ્યપ્રધાન પદના ઉમેદવાર કેપ્ટન અમરિંદરસિંઘે પણ આ માર્ગ પકડ્યો હતો. ‘કેહ દો એક બાર, ચાહુંદા હૈ પંજાબ કેપ્ટન દી સરકાર’ અર્થાત્ માત્ર એક વાર દિલથી કહો કે પંજાબને માત્ર કેપ્ટનની જ સરકાર જોઈએ છે. આ ગીત પંજાબના લોકોને ખૂબ ગમ્યું હતું ઉપરાંત હજુ પણ ઘણી ઉજવણીઓમાં તે વગાડવામાં આવે છે. રાજકીય પ્રચારની વ્યૂહરચના માટે જાણીતા પ્રશાંત કિશોરે ૨૦૦ યુવાનોની ટીમ તૈયાર કરી હતી. જે ગત માર્ચ મહિનાથી પંજાબના વિવિધ વિસ્તારોમાં જઈ ખેડૂતો, વિદ્યાર્થીઓ, સ્ત્રીઓ તેમજ યુવાનો સાથે મુલાકાત કરતી હતી. તેમની સાથે વાતો કરી તેમની સમસ્યા અને સ્થાનિક પરિસ્થિતિનો તાગ મેળવવાનું કામ આ ટીમનું હતું. આ ભ્રમણ દરમિયાન તેમને મળેલા વિવિધ તળપદા શબ્દો તેમજ કહેવતોનો ઉપયોગ અમરિંદર સિંઘના પ્રચાર માટે તૈયાર કરાયેલાં ગીતોમાં કરવામાં આવ્યો હતો. બોલિવૂડની જાણીતી મ્યુઝિક કમ્પોઝર સ્નેહા ખનવલકર તેમજ શાહીદ માલ્યા અને રિચા શર્માની ટીમે કોંગ્રેસ માટે એક ગીત તૈયાર કર્યું હતું. જેમાં આમ આદમી પાર્ટીને બહારના પક્ષ અને બહારના લોકો તરીકે ઓળખાવવામાં આવ્યા છે